als_Latn dik_Latn ron_Latn
Ervin Bulku
Ervin Bulku (lindur më 3 Mars 1981) është një futbollistë shqiptar i cili luan për klubin shqiptar KF Tirana në Kategorinë Superiore dhe me kombëtaren shqiptare. Ai është një lojtar me shumë aftësi dhe mund të luaj në shumë pozicione si mesfushor qëndre, mesfushor mbrojtës, mesfushor i dhjathtë, madje edhe si mbrojtës i djathtë. Ai është gjithashtu vëllai më i vogël i ish lojtarit të Tiranës Sokol Bulku.
Përmbajtja
Jeta e hershme[redakto | redakto tekstin burimor]
Ervin Bulku si femijë e donte futbollin ai iu lut të atit që ta antarësonte në klubin e qytetit KF Tiranën, dhe keshtu ndodhi. Bulku u antasua në KF Tirana, aty filloi kariera e tij në fillim luante per grupmoshat me te uleta por kur talenti i ti ishte i dukshëm tashmë ai kaloi tek KF Tirana A, ku kontriboi në fitoren e Superkupës Shqiptare. Tashmë Bulku kishte krijuar famën e tij dhe mediat shqiptare e percillnin kudo.
Karriera[redakto | redakto tekstin burimor]
KF Tirana[redakto | redakto tekstin burimor]
Bulku filloi karrierën e tij në rini te skuadrat e moshave të Tiranës. Në moshën 18 vjeçare ai u vendos në skuadrën e parë nga trajneri Sulejman Mema dhe i ishte dhënë mundësia për të konkuruar me lojtarë si Sokol Prenga dhe Ardian Mema për një vend në formacionin titullar. Në sezonin e parë me klubin si futbollistë profesionsit ai luajti 13 ndeshje.[1] Gjatë sezonit 1999–2000 me Tiranën, Bulku e pati të lehtë për të dhuruar impakt me skuadrën e parë nën drejtimin e trajnerit të ri Shkëlqim Muça, i cili kishte besim te talentët e rinjë dhe mesfushorët e ardhshëm siç ishin Eldorado Merkoçi, Devis Mukaj, Klodian Duro dhe Sokol Prenga të cilët u larguan nga klubi në fund të sezonit. Këto largime do të thonin se Bulku do të luante më shumë ndeshje në skuadrën e parë dhe ai e bëri këtë duke luajtur 21 ndeshje në sezonin e tij të dytë dhe fitoi gjithashtu edhe trofeun e parë në karrierë, titullin e Kategorisë Superiore.[2] Pas një sezoni të mirë, Bulku u përpoq t'a përsëriste atë sezon edhe në sezonin 2000–2001, por kjo nuk ndodhi pasi dëmtimet dhe disa ndeshje negative të luajtura bënë që Bulku t'a kalonte shumicën e sezonit si rezervë. Ai megjithatë arriti të fitojë Superkupën e Shqipërisë në fillim e sezonit të ri, por Tirana humbi garën për titullur me Vllazninë.[3] Gjatë sezoneve të ardhshme, Bulku arriti të kriojë një emër në skuadër dhe në ligë, dhe kjo gjë bëri që atij t'i kushtohej vëmëndje e madhe nga mediat dhe nga tifozët për shkak të karrierës së tij të suksesshme. Ai filloi të luajë në të gjitha ndeshjet e klubit dhe u bë një pikë kyçe e formacionit. Ai gjithashtu ishte një pikë kyçe për skuadrën në ndeshjet europiane duke u paraqitur në ndeshjet kundër Dinamo Tbilisi, Ferencváros, CSKA Sofia dhe Kayserispor.[4] Ai luajti gjithashtu në gjashtë finale të Superkupës së Shqipërisë, duke fituar pesë prej tyre, përfshirë fitoren e famshme 6–0 kundër rivalëve të qytetit Dinamos ku Bulku arriti të shënojë.[5] Në sezonin e tij të fundit te Tirana, Bulku ishte sërisht një lojtar kyç për skuadrën që në atë sezon fitoi ligën, kupën dhe superkupën. Ai luajti 30 ndeshje dhe shënoi një gol në ligë,[6] luajti në fitoren 2–0 kundër Elbasanit në superkupë[7] dhe gjithashtu luajti edhe në fitoren 1–0 kundër Vllaznisë në finalen e kupës.[8]
Kryvbas[redakto | redakto tekstin burimor]
Në merkaton verore të vitit 2007, Bulku firmosi me klubin ukrainas Kryvbas Kryvyi Rih që luante në Premier Leaguen Ukrainse. Ai u bashkua me patriotët shqiptarë Dorian Bylykbashi, Isli Hidi dhe Ansi Agolli që i ishte bashkuar klubit dy vite më parë. Ai bëri debutimin e tij me klubin më 28 Korrik 2007 në humbjen 3–0 kundër Karpaty Lviv. Ai e përfundoi sezonin e parë me klubin duke luajtur 19 ndeshje, ku 14 i nisi si titullar.
Bulku e nisi sezonin 2008–09 duke luajtur 90 minuta në fitoren 1–0 kundër Metalurh Zaporizhya.[9] Ai shënoi golin e parë me klubin më 22 Mars 2009 në fitoren minimale 1–0 kundër Kharkiv.[10] Ai gjithashtu shënoi edhe golin e dytë për sezonin 2008–09 më 4 Prill në fitoren 2–1 kundër Zorya Luhansk, me Bulkun që shënoi golin e parë të ndeshjes në minutën e 71.[11]. Ai e përfundoi sezonin me 24 ndeshje të luajtura, ku 21 herë ai e nisi ndeshjen si titullar.
Bulku e nisi sezonin 2009–10 më 18 Korrik 2009 kundër Shakhtar Donetsk duke luajtur 90 minuta në humbjen 3–0.[12] Ai luajti ndeshjen e fundit për vitin 2009 më 13 Dhjetor në humbjen 1–3 kundër kundër Metalurh Zaporizhya.[13] Kjo ishte ndeshja e tij e fundit me klubin, pasi ai e prishi kontratën me ta. Në pjesën e parë të sezonit 2009–10, ai kontriboi me 14 paraqitje.
Hajduk Split[redakto | redakto tekstin burimor]
Pasi qëndroi gjashtë muaj si lojtar pa skuadër, në Gusht 2010, ai firmosi për klubin kroat Hajduk Split që luante në Prva HNL. Ai bëri debutimin e tij me skuadrën më 16 Shtator 2010 për ndeshjen e vlefshme për ndeshjen e fazës së grupeve të Ligës së Europës kundër AEK Athens, me Bulkun që e nisi ndeshjen si titullar dhe u zëvëndësua me Dinko Trebotić pas 81 minutash, kurse ndeshja u mbyll me humbjen 3–1.[14] Ai bëri debutimin e tij në ligë më 19 Shtator 2010 në fitoren 1–0 jashtë fushe kundër HNK Rijeka, me Bulkun që u zëvëndësua pas 83 minutash me Mirko Oremuš.[15] Ai luajti ndeshjen e dytë në Ligën e Europës më 30 Shtator në fitoren 1–0 kundër Anderlecht.[16] Ai luajti 90 minuta të tjera në një tjetër ndeshje të Ligës së Europës ku Hajduk Split mposhti me rezultatin 1–0 rusët e Zenit St. Petersburg.[17]
Në ligë ai ishte një lojtarë i rëndësishëm për skuadrën duke luajtur si titullar në ndeshjet e saj, ku ai koleksionoi 15 ndeshje ku 12 i nisi si titullar dhe tre të tjerat si zëvëndësues, gjithashtu gjatë kohës që luante si titullar ai u zëvëndësua gjashtë herë.[18] Në Ligën e Europës ai bëri gjithsej katër paraqitje. Në sezonin 2010–11, Hajduku e përfundoi ligën në vendin e dytë.[19]
AZAL[redakto | redakto tekstin burimor]
Në fund të Qershorit të vitit 2011, Bulku firmosi me klubin azerbajxhanas AZAL.[20] Bulku bëri debutimin e tij kundër Simurq më 7 Gusht 2011,[21] dhe shënoi golin e tij të parë tre ndeshje më vonë kundër Neftchi Baku më 27 Gusht 2011.[22] Në total ai luajti 22 ndeshje në ligë dhe shënoi gjithashtu edhe tre gola.[23]
Sepahan[redakto | redakto tekstin burimor]
Më 21 Korrik 2012, Bulku firmosi një kontratë një vjeçare me kampionët iraniane Sepahan, duke j'u bashkuar shqiptarit tjetër Xhevahir Sukaj, i cili u bashkua me skuadrën që në Janar.[24]
Bulku bëri debutimin e tij me klubin më 29 Gusht 2012, duke luajtur 90 minuta në fitoren 1–0 në shtëpi kundër Fajr Sepasi.[25] Ai shënoi golin e parë me Sepahan më 6 Prill 2013 në fitoren 3–1 kundër Naft Tehran, ai shënoi golin e parë të ndeshjes në minutën e 12;[26] ai gjithashtu u nxorr nga loja pasi mori kartonin e dytë të verdhë në minutën e 41. Në sezonin e parë me klubin iranian, ai luajti 21 ndeshje në ligë duke shënuar një gol dhe pesë ndeshje në AFC Ligën e Kampioneve.
Në sezonin e dytë me Sepahan, ai luajti 26 ndeshje me klubin, pa mundur të shënojë. Ai mundi të shënojë në AFC Ligën e Kampioneve, me Sepahan që dështoi të kalonte fazën e grupeve. Në Maj 2014, Bulku u largua nga klubi pas skadimit të kontratës dy vjeçare.[27]
Rikthimi te KF Tirana[redakto | redakto tekstin burimor]
Duke qënë një lojtar pa skuadër, më 5 Qershor 2014, KF Tirana lajmëroi se Bulku do të firmoste me klubin dhe do të bënte rikthimin e tij me ta pas shtatë vitesh, pasi te Tirana filloi karrierën dhe u largua në vitin 2007.[28] Më 14 Qershor 2014, Bulku vendosi për të firmosur një kontratë dy vjeçare me klubin, të njëjtën kontratë patën edhe Mario Morina dhe Erando Karabeci, të cilët rinovuan me klubin. Bulku ishte transferimi i parë i klubit kryeqytetas pas fillimit të merkatos verore të 2014-tës që filloi nga 1 Korriku. Ai u bashkua me klubin që udhëhiqet nga Gugash Magani që nga data 1 Korrik.[29]
Para fillimit të sezonit, Bulku u zgjodh kapiten i skuadrës nga vetë Erando Karabeci i cili ishte kapiteni i Tiranës;[30] Karabeci tha se ja dorëzoi shiritin e kapitenit në shenjë respekti.
Bulku bëri rikthimin e tij me Tiranën më 24 Gusht 2014 duke luajtur 90 minuta në fitoren 3–0 kundër Apolonisë në ndeshjen e javës së parë të Kategorisë Superiore.[31] Ai shënoi golin e parë me Tiranën në ndeshjen e tretë të Kategorisë Superiore në barazimin 1–1 jashtë fushe kundër Vllaznisë, ai e shënoi golin e barazimit në sekondat e fundit të minutës së 18 shtesë.[32]
Kombëtarja[redakto | redakto tekstin burimor]
Pas performancave të tij të mira me Tiranën, Bulku u thirr nga trajneri Sulejman Demollari për të luajtur në miqësoren kundër Andorrës, ku Bulku bëri debutimin e tij duke hyrë së zëvëndësues në minutën e 54 në vend të Altin Rraklli me Shqipërinë që humbi me rezultatin 2–0,[33] Ai gjithashtu luajti edhe dy ndeshje të tjera dhe pas kësaj nuk bëri asnjë paraqitje për kombëtaren deri në vitin 2007, ku ai u rikthye dhe luajti në ndeshjen miqësore kundër Maqedonisë, ku Shqipëria humbi me rezultatin 1–0. Ai shënoi golin e parë me kombëtaren më 9 Shkurt 2011 në humbjen 2–1 kundër Sllovenisë në Qemal Stafa.[34] Në kualifikueset e Kupës së Botës 2014, Bulku ishte një nga lojtarët më të rëndësishëm duke u paraqitur në nëntë nga dhjetë ndeshjet e Grupit E me Shqipërinë që e mbylli në vendin e pestë me 11 pikë. Më 22 Mars 2013, në ndeshjen kundër Norvegjisë, Bulku dhuroi assistin e golit të shënuar nga Hamdi Salihi në fitoren historike 1–0 në Oslo.[35][36][37]
Bulku ishte në listën e 24 lojtarëve të thirrur nga trajneri Gianni De Biasi për ndeshjen e parë kualifikuese të Euro 2016 kundër Portugalisë,[38] megjithatë ai nuk u aktivizua në këtë ndeshje për shkak dëmtimi me Shqipërinë që fitoi me rezultatin 1–0 falë golit të Bekim Balaj.[39]
Golat me kombëtaren[redakto | redakto tekstin burimor]
- Lista e Golave dhe rezultateve me kombëtaren shqiptare
Statistikat[redakto | redakto tekstin burimor]
Klubet[redakto | redakto tekstin burimor]
Redaktuar më 11 Shtator 2014 [40][41]
Kombëtarja[redakto | redakto tekstin burimor]
Redaktuar më 11 Shtator 2014 [42]
Trofe[redakto | redakto tekstin burimor]
Klubet[redakto | redakto tekstin burimor]
- KF Tirana
- Kategoria Superiore (6): 1998–99, 1999–2000, 2002–03, 2003–04, 2004–05, 2006–07
- Kupa e Shqipërisë (4): 1999, 2001, 2002, 2006
- Superkupa e Shqipërisë (6): 2000, 2002, 2003, 2005, 2006, 2007
- Sepahan
- Kupa Hazfi (1): 2012–13
Referenca[redakto | redakto tekstin burimor]
- ^ "1998–99". Footballdatabase.eu. Retrieved 16 Dhjetor 2011.
- ^ "1999-00". Footballdatabase.eu. Retrieved 16 Dhjetor 2011.
- ^ "2000–01". Footballdatabase.eu. Retrieved 16 Dhjetor 2011.
- ^ "Ligue des Champions". Footballdatabase.eu. Retrieved 16 Dhjetor 2011.
- ^ "Albanian Supercup encounters". Footballdatabase.eu. Retrieved 16 Dhjetor 2011.
- ^ "Albanian Superliga 2006–2007". Footballdatabase.eu. Retrieved 16 Dhjetor 2011.
- ^ "Matches List". Footballdatabase.eu. Retrieved 16 Dhjetor 2011.
- ^ "Albanian Cup 2006". Rsssf.com. 25 Gusht 2006. Retrieved 16 Dhjetor 2011.
- ^ "Kryvbas vs. Metalurh Zaporizhya - 19 July 2008". Soccerway.com. 19 Korrik 2008. Retrieved 21 Janar 2013.
- ^ "Kharkiv vs. Kryvbas - 22 March 2009". Soccerway.com. 22 Mars 2009. Retrieved 21 Janar 2013.
- ^ "Kryvbas vs. Zorya - 4 April 2009". Soccerway.com. 4 Prill 2009. Retrieved 12 Shkurt 2010.
- ^ "Shakhtar Donetsk vs. Kryvbas - 18 July 2009". Soccerway.com. 18 Korrik 2009. Retrieved 12 Shkurt 2010.
- ^ "Kryvbas vs. Metalurh Zaporizhya - 13 December 2009". Soccerway.com. 18 Korrik 2009. Retrieved 17 Qeshor 2012.
- ^ "AEK Athens vs. Hajduk Split - 16 September 2010". Soccerway.com. 16 Shtator 2010. Retrieved 17 Qeshor 2012.
- ^ "Rijeka vs. Hajduk Split - 19 September 2010". Soccerway.com. 19 Shtator 2010. Retrieved 23 Gusht 2014.
- ^ "Hajduk Split vs. Anderlecht - 30 September 2010". Soccerway.com. 30 Shtator 2010. Retrieved 13 Prill 2011.
- ^ "Hajduk Split vs. Zenit - 4 November 2010". Soccerway.com. 4 Nëntor 2010. Retrieved 11 Janar 2012.
- ^ "E. BULKU". Soccerway. Retrieved 17 Dhjetor 2013.
- ^ "Summary - 1. HNL - Croatia - Results, fixtures, tables and news - Soccerway". Soccerway.com. 4 Nëntor 2010. Retrieved 11 Janar 2012.
- ^ "Marin Ljubicic goes to the Ukrainian Tavra and Ervin Bulka in Baku!". Dalmacijanews.com (in Kroacisht). Retrieved 17 Dhjetor 2013.
- ^ "Simurq 0-3 AZAL". Soccerway. Retrieved 17 Dhjetor 2013.
- ^ "AZAL 3-1 Neftchi". Soccerway. Retrieved 17 Dhjetor 2013.
- ^ a b "2011/12 Stats". http://www.pfl.az/. Retrieved 17 Janar 2013.
- ^ "Zyrtare: Ervin Bulku firmos me Sepahan-in në Iran". aSport.info - Albania Sport. Retrieved 17 Dhjetor 2013.
- ^ "Sepahan vs. Fajr Sepasi - 29 August 2012". Soccerway. Retrieved 12 Qershor 2014.
- ^ "Sepahan vs. Naft Tehran - 6 April 2013". Soccerway. Retrieved 11 Tetor 2013.
- ^ "Ervin Bulku: Tirana mbetet zgjedhja ime e parë në Shqipëri. Do të vendos më 1 korrik". Panorama Sport. Retrieved 14 Shtator 2014.
- ^ "Binden Karabeci dhe Bulku, gati firma me bardheblutë". Panorama Sport. Retrieved 14 Korrik 2014.
- ^ "Vijnë firmat e para te bardheblutë, rinovojnë Morina e Karabeci, firmos edhe Ervin Bulku". Panorama Sport. Retrieved 17 Korrik 2014.
- ^ "Tirana ndryshon kapiten. Karabeci ia dorëzon shiritin Bulkut në shenjë respekti". Panorama Sport. Retrieved 4 Gusht 2014.
- ^ "“Fluturon” Tirana, gola dhe spektakël ndaj Apolonisë. Magani: S’duhet të shpërdoronim". Panorama Sport. 25 Gusht 2014. Retrieved 25 Gusht 2014.
- ^ "Tirana ndalet pas dy fitoresh. Vetëm “X” në Shkodër, Bulku nderon bardheblutë në limit". Panorama Sport. 11 Shtator 2014. Retrieved 12 Shtator 2014.
- ^ "Andorra 2-0 Albania". Eu-football.info. Retrieved 14 Korrik 2014.
- ^ "Albania vs. Slovenia - 9 February 2011". Soccerway.com. Retrieved 14 Korrik 2014.
- ^ "Norway stunned by Albania". Eurosport. 22 Mars 2013. Retrieved 22 Mars 2013.
- ^ "Ice-cold Albanians stun ‘Drillos’". News in English. 22 Mars 2013. Retrieved 22 Mars 2013.
- ^ "Albania beat the freeze in Norway". UEFA.com. 22 Mars 2013. Retrieved 22 Mars 2013.
- ^ "De Biazi flet për ndeshjen me Portugalinë - (Në fund trajneri i Kombëtares së Shqipërisë publikoi edhe listën me 24 lojtarë të grumbulluar për këtë takim. Ata janë:) - FSHF.org". FSHF.org. Retrieved 2 Shtator 2014.
- ^ "“Bekim” kuqezi në Aveiro, Shqipëria shokon Portugalinë". Panorama Sport. 7 Shtator 2014. Retrieved 7 Shtator 2014.
- ^ "Ervin Bulku career data". Football Data Base. Retrieved 7 Shtator 2014.
- ^ "Albania - E.Bulku - Profile with news, career statistics and history". Soccerway. Retrieved 7 Shtator 2014.
- ^ "Ervin Bulku - National-Football-Teams.com". National-Football-Teams.com. Retrieved 7 Shtator 2014.
Lidhje të jashtme[redakto | redakto tekstin burimor]
- Profili te nogometni-magazin
- Ervin Bulku te National-Football-Teams.com
- Ervin Bulku te FFU website Stampa:Ua icon
- Profili te Soccerway.com
afr_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ron_Latn ita_Latn als_Latn als_Latn ban_Latn sna_Latn als_Latn eng_Latn eng_Latn eng_Latn fra_Latn eng_Latn eng_Latn eng_Latn eng_Latn als_Latn als_Latn als_Latn als_Latn eng_Latn eng_Latn als_Latn als_Latn als_Latn als_Latn eng_Latn eng_Latn eng_Latn eng_Latn hun_Latn als_Latn eng_Latn eng_Latn als_Latn als_Latn als_Latn als_Latn als_Latn als_Latn ace_Latn eng_Latn eng_Latn eng_Latn eng_Latn als_Latn als_Latn eng_Latn eng_Latn eng_Latn als_Latn hrv_Latn eng_Latn smo_Latn ita_Latn